自從知道呢間主打新鮮制造珍珠後，一直都好想試。終於喺今日去一探其盧山真面目。去到近九點，有啲珍珠已經買晒，於是揀咗焦糖同仙人掌配鐵觀音。夜晚人唔太多，所以等咗一陣就做好。頭幾啖飲落去茶味好香又夠味，珍珠就有啲涷所以偏硬，兩種都係粉紅色，焦糖比較甜，仙人掌就冇乜味，浸完一輪後兩者都變軟，煙煙靭靭幾好食。一開始感覺係良好嘅。But, 就係呢個but, 再飲落去，茶變得非常濃，又苦又澀，簡直不堪入口。但又唔想嘥嘢，唯有靠啲珍珠送茶哽晒佢。咁嘅質素，台灣嗰邊真係要諗諗計。個人就唔會再幫襯啦。